Petruk : Nèk nitik lêpase kamajuane wong wadon jaman saiki, mung tansah arêp niru apa kang ditindakake wong lanang, ora mung kêpengin madhani, nanging sabisa-bisa malah arêp ngungkuli, kiraku upama bisa mêngkono, ora mung arêp brêngosan bae, bokmanawa malah kêpengin: godhèg wog simbar jaja barang, Kang Garèng. Nanging ora mangkono kang dadi karêpku. Têgêse: aja nyêbal karo wèting alam, lho kiyi mangkene: Wong lanang wadon ditakdirake ana ing donya kuwi, wis didhasari watak dhewe-dhewe. Dhasare wong lanang: kudu golèk pangupajiwa kanggo anak bojone, dene dhasare wong wadon: mulasara lan angurbanake awake, karêpe mulasara lan angurbanake awake